ఎస్. గాంధీసెల్వన్

ఎస్. గాంధీసెల్వన్  (జననం 1963 జూన్ 2) తమిళనాడు రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో తమిళనాడు నమక్కల్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికై కేంద్ర మంత్రిగా పనిచేసాడు. ఆయన ఆరోగ్యం, కుటుంబ సంక్షేమ శాఖ సహాయ మంత్రిగా 2009 మే 22 నుండి 2013 మార్చి 19 వరకు విధులు నిర్వహించాడు. ఆయన ద్రవిడ మున్నేట్ర కజగం (డిఎంకె) పార్టీకి ప్రాతినిధ్యం వహిస్తున్నాడు.

గతంలో ఆయన నమక్కల్ మునిసిపాలిటీకి ఛైర్మన్‌గా పనిచేసాడు. ఆయన పదవీకాలంలో నమక్కల్ మునిసిపాలిటీకి ఐఎస్ఓ సర్టిఫికేషన్ లభించింది.

 ప్రారంభ జీవితం 
గాంధీసెల్వన్, చెల్లప్పన్, నాచమ్మాళ్ దంపతులకు జన్మించాడు. అతనికి ఇద్దరు తోబుట్టువులు ఉన్నారు. అతని భార్య పేరు వాసంతి. ఆయన స్థానిక అన్నా కాలేజ్ ఆఫ్ ఆర్ట్స్ నుండి బ్యాచిలర్ డిగ్రీని, అన్నామలై విశ్వవిద్యాలయం నుండి మాస్టర్స్ డిగ్రీని పూర్తిచేసాడు.

 రాజకీయ జీవితం 
ఆయన 2001 లో కపిలమలై శాసనసభ నియోజకవర్గం నుండి పోటీ చేసి ఓడిపోయాడు. 2006 లో తిరుచెంగోడ్ శాసనసభ నియోజకవర్గం నుండి పోటీ చేసి ఓడిపోయాడు. 2009 లో నమక్కల్ లోక్‌సభ నియోజకవర్గం నుండి ఎం.పి. గా పోటీచేసి విజయం సాధించాడు.

ఆయన 2009 నుండి 2013 వరకు కేంద్ర కుటుంబ సంక్షేమ శాఖ సహాయ మంత్రిగా పనిచేసాడు. ఆ కాలంలో ఆయన నీట్ పరీక్షను ప్రవేశపెట్టాడు. నమక్కల్ లోక్‌సభ నియోజకవర్గం నుండి 2014 లో పోటీ చేసి ఓడిపోయాడు. ఆయన 15 సంవత్సరాలు నమక్కల్ జిల్లాకు డీఎంకే కార్యదర్శిగా ఉన్నాడు.

మూలాలు

వర్గం:1963 జననాలు
వర్గం:15వ లోక్‌సభ సభ్యులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:తమిళనాడు వ్యక్తులు